
ДО
ОБЩИНСКИ СЪВЕТ
ГРАД ЗЛАТОГРАД


ДОКЛАДНА ЗАПИСКА
от Мирослав Митков Янчев - Кмет на Община Златоград

Относно: Определяне на таксиметрови стоянки на територията на град Златоград  

	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
	
		На 21.01.2026 г., се проведе среща с таксиметровите превозвачи, извършващи таксиметров превоз на пътници, на територията на Община Златоград, за обособяване на допълнителен брой таксиметрови стоянки в гр. Златоград.
	На срещата се обсъдиха предложения на представителите на бранша, в резултат, на което превозвачите се обединиха, че за обезпечаване на потребностите на населението от таксиметровата услуга и безпрепятственото извършване на дейността им, е необходимо обособяване на допълнителна таксиметрова стоянка с 4 броя паркоместа, в близост до функциониращата такава.
	Съгласно чл. 47, ал 1 от Наредба №34 от 6 декември 1999 г. за таксиметров превоз на пътници, Общинският съвет определя броя, местонахождението и сигнализирането на таксиметровите стоянки.
        	Във връзка с гореизложеното, предлагам на Вашето внимание следния проект за 

Р Е Ш Е Н И Е:

        На основание чл. 21, ал. 2 във връзка с чл. 21, ал. 1, т. 23 от ЗМСМА, и чл. 47, ал. 1 от Наредба № 34 от 1999 г. за таксиметров превоз на пътници, Общински съвет Златоград

РЕШИ:

	І. Определя 2 (два) броя таксиметрови стоянки на територията на град Златоград, както следва:
1. в ПИ с идентификатор 31111.35.93 по КК на гр. Златоград, който представлява улична мрежа в кв. 46 в югоизточната част, с 3 броя паркоместа.
2. в ПИ с идентификатор 31111.35.93 по КК на гр. Златоград, който представлява улична мрежа в кв. 46 в северозападната част, с 4 броя паркоместа.
 

С уважение,
 
МИРОСЛАВ ЯНЧЕВ
Кмет на Община Златоград


Изготвил:

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

